Harkiv

**Harkiv** (ukr. *Харків*; varem oli eesti keeles kasutusel venepärane nimi *Harkov*) on linn Ukrainas, Harkivi oblasti keskus.

Linna elanike arv oli 2021. aasta seisuga 1 433 886, millega oli see Ukrainas Kiievi järel rahvaarvult teisel kohal.

Harkivi keskväljakuks on Vabaduse väljak, mis varem kandis nime iseseisvuse väljak (*Площа незалежності*) ja kuni 1996. aastani Dzeržinski väljak (*Площа Дзержинського*). See kuulub maailma suurimate väljakute hulka (119 000 m²).

Harkiv on tähtis tööstuslinn ja transpordisõlm. Linnas on metroo, mille kogupikkus on 34 km ja millel on 26 jaama.

Ukraina 2001. aasta rahvaloenduse andmetel oli Harkivi elanikest ukrainlasi 62,8% ja venelasi 33,2%. Põhiline suhtluskeel linnas oli vene keel.

Linnas tegutsevad jalgpalliklubid Harkivi FK Metalist ja Harkivi FK Metalist 1925. Mõlema klubi kodustaadion on Metalist.

## Ajalugu
Harkivi asutasid 1656. aastal ukraina kasakad.

1805. aastal asutati linnas Harkivi ülikool.

Linn oli aastail 1919–1934 Ukraina NSV pealinn.

1941. aasta oktoobris peeti Esimene Harkivi lahing, mille käigus Saksamaa vallutas linna.

### Sõjategevus 2022. aastal
2022. aasta Venemaa sissetungi käigus Ukrainasse algas ka Harkivi lahing. Ukraina väed surusid Vene armee riigipiiri taha 13. maiks, kuigi linna pommitamine jätkus.

2022. aasta maikuus eemaldati linnast Aleksander Nevski mälestusmärk, mis oli sinna paigaldatud 2004. aastal.


Myronosytska 1 after Russian shelling on 2 March 2022 (05).jpg|Sõjategevuses kahjustada saanud Harkivi ülikooli majandusteaduskonna hoone 2. märtsil 2022
17th school of Kharkiv after Russian shelling (02).jpg|Sõjategevuses kannatada saanud Harkivi 17. kool 2. juunil 2022
Sports complex of Kharkiv Polytechnic Institute after Russian rocket strike (01).jpg|Osaliselt hävinud Harkivi Polütehnilise Instituudi spordikompleks 2022. aasta juunis
Робоча поїздка Президента на Харківщину 29.jpg|Pommitamises tugevalt kahjustada saanud eluhoone 


## Haridus
Linnas paiknevad Harkivi ülikool, Harkivi pedagoogikaülikool, Harkivi Polütehniline Instituut (HPI) ja Jaroslav Targa nimeline õigusteaduste ülikool. Sõjalistest õppeasutustest paiknevad linnas Tankivägede Sõjaväeinstituut ja Harkivi Rahvuslik Õhujõudude Ülikool.

2022. aasta sõjategevuses said kannatada haridusasutused. 27. veebruaril 2022 puhkes Harkivi 134. koolis tulekahju, mille tagajärjel suurem osa koolimajast hävis. 2022. aasta juuni alguses tabas Vene raketirünnak Harkivi 17. kooli. 2022. aasta juuni teises pooles sai sõjategevuses kannatada HPI spordikompleks, mis osaliselt hävis.


Specialized School No 134 Shevchenka St 220.jpg|Harkivi 134. kool enne sõda 2019. aastal 
Харьковский университет.JPG|Harkivi ülikool


## Galerii
### Arhitektuur

Будинок держпромисловості, Харків DJI 0057.jpg|Vabaduse väljak
Dormition Cathedral, Kharkiv - 09.jpg|Katedraal
Metalist Stadium Kharkiv.jpg|Staadion Metalist
Будинок «Аеровокзал» DSC4362 04.jpg|Harkivi lennujaama vana terminalihoone
The metro Pushkinskaya.jpg|Metroo
Swan House - Kharkiv Gorky Park.jpg|Gorki park
Драматичний театр.jpg|Harkivi draamateater


### Mälestusmärgid

Т-34 возле танкового института.jpg|Monumenditank T-34 2009. aastal 
Piatykhatky.jpg|Totalitarismi ohvrite memoriaal 
Харків, пам'ятник Івану Сірку, 27 серпня 2017.jpg|Harkivi Ivan Sirko mälestusmärk 2017. aastal


## Vaata ka
*Esimene Harkivi lahing
*Harkivi lepingud
*Harkivi oblastivalitsuse hoone
*Harkivi sõjaväehaigla
*Harkivi teletorn
*Pivnitšna Saltivka
* Harkivi kobarpommitamine 2022. aasta veebruaris
* Harkivi kobarpommitamine 2022. aasta märtsis
* Harkivi kobarpommitamine 2022. aasta aprillis

## Viited

## Välislingid

* Harkivi koduleht
* 28. september 2014. *[[Forbes]]*. Ukrainian Crowds Topple Lenin Statue (Again)
* 29. september 2014. *Liga Novosti*. Столкновения в Харькове из-за памятника Ленину: видео стычек
* 7. oktoober 2014. *[[Ukrajinska Pravda]]*. В Харькове повалили еще два памятника Ленину (*vene keeles*)
* 7. november 2014. *Liga Novosti*. В Харькове националисты подрались с коммунистами (*vene keeles*)
* 22. veebruar 2015, 13:44. *[[UNIAN]]*. В Харькове во время марша единства произошел взрыв, есть жертвы (фото) (*vene keeles*)
* 22. veebruar 2015, 14:06. *[[UNIAN]]*. В результате взрыва в Харькове погибли 3 человека, более 10 ранены (*vene keeles*)
* 23. veebruar 2015, 15:15. *[[Infovastupanu]]*. Число жертв теракта в Харькове возросло до трёх человек (*vene keeles*)
* 24. veebruar 2022. Fighting near Kharkiv is 4-5 km away from city - official. 112 Ukrajina, 24.02.2022
* "Harkivi linnapea: suhtumine venemaalastesse halveneb iga päevaga" ERR, 3. juuni 2024